Diari Oficial de la Generalitat Valenciana


Sumari del DOGV 9536, del 17-02-2023 (2023/1545)

RESOLUCIÓ de 9 de febrer de 2023, de la directora general de Cultura i Patrimoni per la qual es convoquen subvencions per a titulars de galeries d'art de la Comunitat Valenciana.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   9536

Data del DOGV
:   17-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1545


Data del document
:   09-02-2023

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * ajuda pública

RESOLUCIÓ de 9 de febrer de 2023, de la directora general de Cultura i Patrimoni per la qual es convoquen subvencions per a titulars de galeries d'art de la Comunitat Valenciana. [2023/1545]  
L'Ordre 54/2016, d'19 de setembre, de la Conselleria d'Educació, Investigació, Cultura i Esport, aprova les bases reguladores per a la concessió de subvencions per a la internacionalització d'empreses i entitats culturals (DOGV 7878, 21.09.2016).  
L'objecte d'aquestes subvencions és fomentar la participació de les galeries d'art de la Comunitat Valenciana en fires d'art nacionals i internacionals. Tals subvencions suposen una projecció exterior de la cultura i l'art desenvolupats en el nostre territori.  
Amb aquesta finalitat i mitjançant aquesta resolució es convoquen, per a l'exercici 2023, les subvencions per a titulars de galeries d'art de la Comunitat Valenciana, d'acord amb l'Ordre 54/2016, de 19 de setembre, de la Conselleria d'Educació, Investigació, Cultura i Esport, abans esmentada.  
Per tot això, fent ús de les atribucions que em confereix l'article 28 de la Llei 5/1983, de 30 de desembre, del Consell, i el 160.4 de la Llei 1/2015, de 6 de febrer, de la Generalitat, d'hisenda pública, el sector públic instrumental i de subvencions, resolc:  
  
Primer. Objecte i finalitat  
1. Es convoquen subvencions per a col·laborar amb el funcionament i la promoció de les activitats de les galeries d'art de la Comunitat Valenciana i de la participació d'aquestes en fires d'art nacionals i internacionals  
2. S'aproven l'annex I, sol·licitud i l'annex II, justificació.  
  
Segon. Beneficiaris  
1. Dins dels límits pressupostaris i d'acord amb els criteris que estableixen les bases, podran sol·licitar aquestes subvencions els titulars de galeries d'art que desenvolupen les seues activitats en l'àmbit competencial de la Comunitat Valenciana. A l'efecte d'aquestes subvencions, s'entén com a galeries d'art, les persones físiques o jurídiques que tinguen com a activitat principal l'exposició oberta al públic d'obres d'art amb finalitat comercial.  
2. Els beneficiaris han de complir els requisits i les obligacions establits pels articles 2 i 3 de les bases reguladores d'aquesta convocatòria.  
  
  
Tercer. Quantia de les subvencions  
1. L'import màxim global de les subvencions per concedir en aquesta convocatòria serà de 287.500,00 €, que es finançaran a càrrec dels crèdits del capítol IV, Transferències corrents, línia S7884000, del programa 454.10, Promoció cultural, patrimoni artístic i museus, del pressupost de la Generalitat Valenciana per a l'exercici 2023. Així mateix, els imports referits podran ser minorats quan, en el marc de les polítiques d'estabilitat pressupostària i sostenibilitat financera, s'adopten mesures de no disponibilitat, que afecten els crèdits de la línia de subvenció que les finança.  
2. L'import de les subvencions en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada, ni el límit establit en les bases d'aquesta convocatòria, perquè aquestes tinguen la consideració d'ajudes de minimis.  
  
Quart. Règim d'aquestes subvencions  
1. La concessió d'aquestes subvencions s'efectuarà mitjançant un règim de concurrència competitiva.  
2. A aquesta convocatòria li serà aplicable la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions, i el Reglament general de subvencions, aprovat per Reial decret 887/2006, així com les bases reguladores d'aquesta convocatòria.  
  
Les subvencions d'aquesta convocatòria no requereixen ser notificades a la Comissió Europea, atés que estan acollides al règim de minimis, d'acord amb l'article 15.2, de les bases reguladores d'aquesta convocatòria.  
  
Cinqué. Activitats i despeses subvencionables  
1. Serà subvencionable la participació de les galeries d'art de la Comunitat Valenciana en fires d'art nacionals i internacionals desenvolupades entre el dia 1 de novembre de 2022 i el 31 d'octubre de 2023.  
  
2. Tindran la consideració de despeses subvencionables totes aquelles despeses generades exclusivament per l'organització de les activitats per a les quals es concedeix la subvenció, que hagen sigut relacionades i quantificades en la memòria econòmica del projecte.  
3. Amb caràcter particular, tindran la consideració de despeses subvencionables les que a continuació s'enumeren:  
a) Les despeses que es deriven de la contractació del sòl, en aquelles fires en les quals aquest concepte tinga caràcter obligatori.  
b) Les despeses derivades de les acreditacions i dels drets d'inscripció, si escau.  
c) Les despeses corresponents al disseny, al muntatge i al desmuntatge de l'estand i a l'elaboració de material publicitari i material promocional en relació amb la presència de la galeria en la fira de què es tracte.  
d) Serveis per a la gestió de l'estand: assegurances, consum d'energia elèctrica, inserció de dades o publicitat en catàleg, neteja i personal de l'estand.  
e) Despeses de desplaçament i estada en el lloc de celebració de la fira corresponent per a dues persones, durant les dates de celebració (queden expressament excloses les despeses de taxi, les dels peatges i les d'aparcament). Els imports màxims seran de 130,00 euros, per persona i nit en fires internacionals i 100,00 euros en fires nacionals.  
  
f) El transport de la càrrega, amb inclusió del que siga realitzat directament per l'artista des del seu estudi o qualsevol altre lloc.  
4. Les despeses ocasionades per inversions o adquisicions patrimonials, la compra de material inventariable i les remuneracions o altres pagaments al personal propi de l'entitat seran considerades despeses de manteniment de l'entitat i, per tant, no seran subvencionables.  
  
Sisé. Finançament de les activitats i destinació de les subvencions  
Les activitats objecte d'aquesta convocatòria es finançaran amb els crèdits consignats a aquest efecte en els pressupostos de la Generalitat, amb altres subvencions, ajudes, ingressos o recursos i amb els pressupostos de què disposen els mateixos beneficiaris, i no podrà ser la seua suma, superior al cost de l'activitat, ni superior al límit establit en les bases d'aquesta convocatòria, perquè aquestes tinguen la consideració d'ajudes de minimis.  
  
Seté. Sol·licituds  
1. El termini de presentació serà un mes comptador des de l'endemà de la publicació d'aquesta resolució en el Diari Oficial de la Generalitat Valenciana. Segons el punt 4 de l'article 30 de la Llei 39/2015 del procediment administratiu comú de les administracions públiques, si el termini es fixa en mesos o anys, aquests es computaran a partir de l'endemà d'aquell en què tinga lloc la notificació o publicació de l'acte de què es tracte, o des del següent a aquell en què es produïsca l'estimació o desestimació per silenci administratiu. El termini conclourà el mateix dia en què es va produir la notificació, la publicació o el silenci administratiu en el mes o l'any de venciment.  
  
Cada titular de galeria d'art podrà presentar una única sol·licitud de subvenció per a un màxim de cinc fires, amb independència que siguen nacionals o internacionals. Es concediran ajudes per a un màxim de tres fires, d'acord amb l'ordre establit pel sol·licitant, el qual podrà renunciar, de forma motivada, a una d'aquestes, amb anterioritat a la realització de la reunió de la comissió avaluadora d'aquestes subvencions.  
  
En cas de presentar-se diverses sol·licituds, seran considerades com una única.  
2. Les sol·licituds les ha d'emplenar la persona que represente l'entitat sol·licitant, utilitzant mitjans electrònics, facilitats pels servidors d'informació de la Generalitat, accedint a través de l'adreça següent:  
  
http://www.gva.es/es/inicie/procediments'id\_proc=752  
Per a això, haurà de disposar d'algun dels sistemes de signatura electrònica admesos i que figuren en la seu electrònica de la Generalitat a nom de l'entitat sol·licitant, https://sede.gva.es.  
La presentació de sol·licituds a través d'altres mitjans o mitjançant l'accés a un URL diferent de l'anterior serà motiu d'exclusió. No obstant això, les persones físiques, podran presentar la seua sol·licitud accedint als enllaços anteriors o mitjançant la presentació en qualsevol dels llocs indicats en l'article 16.4 de la Llei 39/2015. En tot cas segons l'article 14.1 de la norma esmentada, els sol·licitants que siguen persona física podran triar en tot moment relacionar-se electrònicament amb l'Administració de la Generalitat Valenciana.  
3. Les sol·licituds s'hauran de formular segons el model de l'imprés normalitzat, disponible en l'adreça electrònica esmentada, com a annex I, Sol·licitud de subvencions per a titulars de galeries d'art de la Comunitat Valenciana, s'hauran de dirigir a la Direcció General de Cultura i Patrimoni, Servei de Coordinació d'Entitats Culturals i hauran de ser subscrites pels qui exercisquen la representació de l'entitat en cada cas, d'acord amb la normativa d'aplicació.  
4. Si algun dels sol·licitants que complira els requisits de l'article 14.2 de la Llei 39/2015 presentara la sol·licitud presencialment, se li requerirà perquè ho esmene i la presente electrònicament, en virtut de l'article 68.4 de la Llei 39/2015, abans esmentada. A aquest efecte, es considerarà com a data de presentació de la sol·licitud aquella en què haja sigut realitzada l'esmena.  
5. Les notificacions i comunicacions es practicaran a través de mitjans electrònics quan el sol·licitant estiga obligat a relacionar-se amb les administracions públiques per aquesta via, de conformitat amb els articles 14.2, 41 i 43 de la Llei 39/2015.  
6. Si la sol·licitud no compleix els requisits exigits en aquesta convocatòria, es requerirà a l'interessat perquè en el termini de 10 dies esmene la falta o aporte els documents preceptius, amb la indicació que si no ho fa així, es considerarà que desisteix de la petició, amb la resolució prèvia que haurà de ser dictada en els termes establits en l'article 21 de la Llei 39/2015. La documentació esmentada s'haurà d'aportar exclusivament per mitjans telemàtics quan els sol·licitants estiguen obligats a relacionar-se per mitjans electrònics amb l'administració pública, mitjançant l'enllaç Aportació de documentació i justificació, situat al final del text de l'URL anteriorment esmentada o directament en:  
http://www.gva.es/es/inicio/procedimientos'id\_proc=18075  
  
Huité. Documents i informacions que han d'acompanyar la sol·licitud  
  
1. En cas de nous sol·licitants o quan la documentació haja patit modificacions, haurà d'aportar-se:  
a) NIF de la persona o entitat sol·licitant de la subvenció.  
b) En el cas de persones jurídiques, còpia del document públic que acredita l'existència i personalitat jurídica de l'entitat.  
c) En cas que el sol·licitant siga un nou perceptor, desitge rebre l'import de la subvenció en un compte no donat d'alta en el sistema de comptabilitat de la Generalitat Valenciana o si hi ha variació en les dades identificatives haurà de donar d'alta les dades bancàries a través del procediment https://sede.gva.es/va/ inicio/procedimientos'id\_proc=22402  
En cas contrari, bastarà amb emplenar l'apartat E, de la sol·licitud general de subvenció.  
2. En tot cas, els sol·licitants de la subvenció hauran d'aportar:  
a) D'acord amb el que es disposa en l'article 4 del Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives, en els procediments gestionats per l'Administració de la Generalitat i el seu sector públic, en l'apartat F de la sol·licitud general de subvencions, s'inclou la possibilitat que el sol·licitant autoritze expressament la Direcció General de Cultura i Patrimoni per a la consulta del compliment de les obligacions tributàries i amb la Seguretat Social, i per a la comprovació directa de les dades d'identitat (DNI).  
No obstant això, si el sol·licitant no presta el consentiment, haurà d'aportar les certificacions següents:  
- Certificació positiva de l'Agència Estatal d'Administració Tributària, que acredite que el sol·licitant es troba al corrent de les obligacions tributàries amb l'AEAT.  
- Certificació de la Tresoreria General de la Seguretat Social, acreditativa que el sol·licitant es troba al corrent en el compliment de les obligacions amb la Seguretat Social.  
- Certificació de la direcció territorial de la Conselleria d'Hisenda i Model Econòmic que corresponga, acreditativa que el sol·licitant no té deutes de naturalesa tributària amb la Generalitat.  
- Si el sol·licitant és una persona física, haurà d'aportar una còpia del document nacional d'identitat, i si és persona jurídica, una còpia del document nacional d'identitat del representant legal.  
b) Document públic que acredite la representació que exerceix el signant de la sol·licitud o un certificat de l'acord adoptat per l'òrgan de govern que corresponga, en què s'aprove sol·licitar aquesta subvenció i es faculte el sol·licitant a subscriure la petició.  
c) Per a assegurar el compliment de les condicions establides en la base tercera i en l'article segon d'aquesta convocatòria, els sol·licitants hauran d'emplenar l'apartat C, de l'annex I de la sol·licitud, en el qual es declaren altres ingressos obtinguts per a la mateixa activitat.  
d) Declaració responsable (apartat H, de la sol·licitud general de subvenció) de no estar incurs en les prohibicions recollides en l'article 13 de la Llei 38/2003, de 17 de novembre, general de subvencions, que determina la prohibició per a obtindre la condició de beneficiari de subvencions, i ressalta, especialment, la de no ser deutor per reintegrament de subvencions.  
e) Declaració responsable (apartat H, de la sol·licitud general de subvenció) que totes les dades que figuren en aquesta sol·licitud són certes, i que es compromet a destinar l'import de la subvenció que sol·licita a la finalitat indicada.  
f) Declaració responsable (punt 1, de l'apartat E, de l'annex I), que l'entitat sol·licitant desenvolupa les seues activitats en l'àmbit competencial de la Generalitat Valenciana.  
g) Memòria del projecte de participació en la fira d'art.  
h) Documentació acreditativa de la participació de la galeria d'art en el certamen de què es tracte o sol·licitud de participació o compromís d'assistència.  
i) Alta en l'impost d'activitats econòmiques en l'epígraf corresponent a l'activitat per a la qual se sol·licita la subvenció, així com l'últim rebut. En el cas de trobar-se exempt, declaració responsable en què manifeste aquesta circumstància.  
j) Dades del projecte de participació en la fira (apartat D, de l'annex I), en el qual s'ha d'incloure:  
- El títol de la fira.  
- Lloc de celebració.  
- Dates de celebració.  
k) Pressupost desglossat en les partides següents d'acord amb els conceptes subvencionables (apartat D, de l'annex I):  
- Lloguer de l'estand.  
- Acreditacions i drets d'inscripció, si escau.  
- Disseny, muntatge i desmuntatge de l'estand.  
- Material publicitari i promocional.  
- Serveis de gestió de l'estand.  
- Transport de la càrrega.  
- Despeses de desplaçament i allotjament per a dues persones, exclusivament, durant les dates de celebració de la fira corresponent. Amb les limitacions de l'apartat e, del punt 3, de l'article cinqué.  
  
Nové. Criteris de valoració i determinació de l'import de la subvenció  
  
La subvenció serà com a màxim del 60 % de les despeses que es puguen originar, per a cada fira, pels conceptes reflectits en l'article anterior, i el total adjudicat a cada galeria no superarà la quantitat de 30.000,00 €.  
  
Desé. Termini de resolució i mitjans de notificació o publicació  
1. El termini màxim per a tramitar, resoldre i notificar les sol·licituds sobre les subvencions, serà de sis mesos comptadors des de la data de publicació d'aquesta convocatòria. Una vegada transcorregut aquest termini sense que s'haja notificat resolució expressa, les sol·licituds es podran considerar desestimades per silenci administratiu, de conformitat amb el que es disposa en l'article 55 de la Llei 9/2001, de 27 de desembre, de mesures fiscals, de gestió administrativa i financera i d'organització de la Generalitat Valenciana en relació amb l'article 24.1 de la Llei 39/2015.  
2. La resolució de concessió, serà publicada en el Diari Oficial de la Generalitat Valenciana, segons el que es disposa en l'article 45.1 b) de la Llei 39/2015, d'1 d'octubre, del procediment administratiu comú de les administracions públiques, i en l'article 18 de la Llei general de subvencions.  
3. Contra la resolució de concessió, que posarà fi a la via administrativa, podrà interposar-se un recurs potestatiu de reposició davant la consellera d'Educació, Cultura i Esport, en el termini d'un mes d'acord amb el que es disposa en els articles 123 i 124 de la Llei 39/2015; o ser impugnada directament davant l'ordre jurisdiccional contenciós administratiu en el termini de dos mesos, d'acord amb l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Onzé. Justificació  
1. Els justificants que es presenten, han de correspondre, en tot cas, als conceptes pels quals es pot rebre la subvenció, indicats en l'article cinqué. No obstant això, i sempre que s'ajusten a aquests conceptes, podran acceptar-se variacions en les diferents partides pressupostades inicialment juntament amb la sol·licitud, tenint en compte que això no suposarà una alteració de la subvenció concedida en el seu moment.  
2. Una vegada publicada la resolució d'adjudicació de les subvencions, per a poder efectuar el pagament, els beneficiaris hauran de presentar, amb anterioritat al 15 de novembre de 2023, un compte justificatiu, que haurà d'incloure:  
a) Annex II: Justificació de subvencions per a titulars de galeries d'art de la Comunitat Valenciana, en el qual han de figurar enumerades la totalitat de les despeses de l'activitat o activitats.  
b) Memòria dels projectes de participació en fires d'art, en la qual s'haurà d'incloure la denominació de l'activitat, el lloc i les dates de celebració, així com la descripció d'aquesta.  
c) Les factures o documents de valor probatori equivalent, acreditatius de les despeses relatives a les activitats realitzades. Les factures han de complir els requisits del Reial decret 1619/2012, de 30 de novembre, pel qual s'aprova el Reglament pel qual es regulen les obligacions de facturació.  
d) Documents acreditatius del pagament de les factures, com ara justificants de transferència o rebuts. En tot cas, d'acord amb l'article 7 de la Llei 7/2012, de 29 d'octubre, de modificació de la normativa tributària i pressupostària i d'adequació de la normativa financera per a la intensificació de les actuacions en la prevenció i lluita contra el frau, no podran pagar-se en efectiu les operacions amb un import igual o superior a 1.000 euros o el seu contravalor en moneda estrangera, per la qual cosa, en aquests casos, la justificació del pagament haurà d'efectuar-se mitjançant un dèbit bancari. A l'efecte del càlcul de la quantia anterior, se sumaran els imports de totes les operacions o pagaments en què s'haja pogut fraccionar el lliurament de béns o la prestació de serveis.  
e) En el cas que alguna de les factures incloses en la justificació fora d'import igual o superior a 15.000,00 euros (IVA exclòs), l'adjudicatari haurà d'acreditar que, amb caràcter previ a la contracció del compromís per a prestar el servei o subministrament, ha sol·licitat, com a mínim, tres ofertes de proveïdors, excepte que per les seues característiques especials no hi haja en el mercat suficient nombre d'entitats que els realitzen, presten o subministren. L'elecció entre les ofertes presentades, que haurà d'aportar-se en la justificació, s'haurà de fer d'acord amb criteris d'eficiència i economia, i haurà de justificar-se expressament en una memòria l'elecció quan no recaiga en la proposta econòmica més avantatjosa.  
f) Un exemplar del material imprés o en qualsevol altre format, en el qual haja quedat constància de l'activitat o de la participació en la fira, com díptics, tríptics, cartells, revistes, còpies audiovisuals, anagrames, etc.  
g) La presentació de la documentació justificativa, s'haurà de realitzar exclusivament en la seu electrònica de la Generalitat Valenciana, mitjançant l'enllaç Aportació de documentació i justificació, situat al final del text de l'URL per a presentació de les sol·licituds, anteriorment esmentada o directament en:  
http://www.gva.es/es/inicio/procedimientos'id\_proc=18775  
El material esmentat en l'apartat f, d'aquest article, es podrà enviar per correu ordinari, a l'adreça:  
Conselleria d'Educació, Cultura i Esport  
Servei de Coordinació d'Entitats Culturals  
Av. Campanar, 32. 46883 València  
3. El pagament de les subvencions es lliurarà una vegada realitzada i justificada l'activitat, d'acord amb la sol·licitud presentada en aquesta convocatòria i amb la resolució de concessió. La quantitat justificada haurà de correspondre al total de l'import concedit, si és inferior a aquest, es minorarà i es pagarà únicament el 60 % de l'import justificat.  
  
4. En cap cas, el pagament de la subvenció serà superior a l'import concedit i correctament justificat.  
5. Quan les activitats es realitzen amb posterioritat a l'adjudicació de les subvencions, els adjudicataris hauran de donar a conéixer de manera inequívoca, que es tracta d'una acció subvencionada per la Generalitat, a través de la conselleria competent en matèria de cultura. A aquest efecte, hauran d'incorporar en tot el material imprés, que es derive de les activitats subvencionades, el logotip d'aquesta conselleria, que serà proporcionat per l'òrgan instructor d'aquesta convocatòria.  
  
  
Dotzé. Pla de control  
El pla de control per a la comprovació administrativa es realitzarà mitjançant la revisió a posteriori de la documentació justificativa del 100 % dels beneficiaris.  
La comprovació material de la realització efectiva de l'activitat, es realitzarà mitjançant el control sobre el terreny d'aquells beneficiaris que participen en fires celebrades en territori europeu amb posterioritat a la concessió i es realitzarà sobre aquelles entitats perceptores de més del 8 % de l'import total de la línia pressupostària en una única fira. Sense perjudici de l'anterior, també podran realitzar-se comprovacions materials sobre un mínim del 10 % de l'import global de les ajudes de la línia, seleccionada de forma aleatòria.  
  
Tretzé. Protecció de dades  
Responsable del tractament: El responsable del tractament de les dades recollides a través dels formularis corresponents annexos a aquesta convocatòria i, en el seu cas, de les dades que figuren en la documentació que s'adjunte a la sol·licitud de la subvenció, és la Conselleria d'Educació, Cultura i Esport amb domicili a l'avinguda de Campanar, 32, 46181 València i adreça electrònica de contacte tyzaywiotxfmmdhhmtouxyqy@zmw.qd  
Dades de contacte del delegat de protecció de dades: La persona interessada pot contactar amb el delegat de protecció de dades a través de les adreces de contacte següents:  
Electrònica: zss@qzx.rz  
Postal: passeig de l'Albereda, 16 - 46413 València.  
Categoria de les dades objecte de tractament i origen d'aquests: Formaran part del tractament de dades personals responsabilitat de la Conselleria d'Educació Cultura i Esport les dades personals identificatives, de contacte, d'ocupació, econòmiques, de circumstàncies socials, categories especials de dades, dades especialment protegides i de qualsevol altra naturalesa que siguen recollides mitjançant:  
- Els formularis que acompanyen aquesta convocatòria.  
- Les dades que resulten de la consulta a plataformes autonòmiques d'interoperabilitat (d'ara en avant PAI) o a altres administracions públiques, en el cas que la persona interessada no s'haja oposat a aquesta consulta, d'acord amb el que s'estableix en l'article 28 de la Llei 39/2015.  
- I la documentació que entreguen els sol·licitants i representants legals.  
En relació amb la documentació presentada pels sol·licitants i representants legals que incloga dades personals de terceres persones, amb caràcter previ a la comunicació d'aquestes dades a la Conselleria, els sol·licitants i representants legals estan obligats a informar aquestes persones interessades, de la comunicació i tractament de les seues dades personals per la Conselleria d'Educació Cultura i Esport, en els termes previstos en aquest article.  
Fins del tractament i base jurídica: Les dades personals seran tractades amb la finalitat de dur a terme tota la tramitació i gestió de la subvenció, inclosa l'admissió de sol·licituds, verificació del compliment de les condicions i requisits establits, concessió de la subvenció i verificació i control de la seua execució correcta i desenvolupament, tot això amb base jurídica en el compliment d'una missió realitzada en interés públic, en l'exercici de poders públics conferits a la Conselleria i en el compliment de les obligacions legals derivades de la normativa prevista en aquesta convocatòria (com són la Llei 38/2003, de 17 de novembre, general de subvencions, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions) i en les restants normes aplicables, incloses les que regulen el tràmit electrònic.  
Així mateix, en aplicació de la normativa vigent, amb la finalitat de garantir el dret dels ciutadans a conéixer en tot moment les subvencions convocades, i per a contribuir a complir els principis de publicitat i transparència, les dades de les subvencions concedides seran publicades, segons corresponga, en el diari oficial corresponent i en el Sistema Nacional de Publicitat de Subvencions i Ajudes Públiques, amb la indicació, segons cada cas, de la convocatòria, el programa i crèdit pressupostari al qual s'imputen, el beneficiari, la quantitat concedida i l'objectiu o la finalitat de la subvenció amb expressió dels diferents programes o projectes subvencionats.  
No obstant l'anterior, quedaran excloses d'aquesta publicació les subvencions concedides quan la publicació de les dades del beneficiari per raó de l'objecte de la subvenció puga ser contrària al respecte i la salvaguarda de l'honor, a la intimitat personal o familiar de les persones físiques en virtut del que s'estableix en la Llei orgànica 1/1982, de 5 de maig, de protecció civil del dret a l'honor, a la intimitat personal i familiar i a la pròpia imatge, i així haja sigut establit en la seua normativa reguladora.  
En concret, no es publicaran les subvencions concedides a persones físiques quan el mateix objecte de la convocatòria proporcione informació o dades especialment protegides dels beneficiaris o relatives a les categories especials de dades indicades en els articles 9 i 10 del Reglament general de protecció de dades (RGPD) ni quan la persona física es trobe en una situació de protecció especial que puga veure's agreujada amb la publicació de les seues dades personals, en particular, quan siga víctima de violència de gènere o d'altres formes de violència contra la dona i, en aquest cas, s'anonimitzarà la informació d'ofici o a instàncies de la persona interessada.  
La informació estarà disponible en les adreces www.subvenciones.gob.es i www.infosubvenciones.es.  
Destinataris de les dades: Amb base jurídica en el compliment de les obligacions legals derivades de la normativa que regula aquesta convocatòria, així com per al compliment d'una missió realitzada en interés públic o en l'exercici de poders públics conferits a la Conselleria d'Educació Cultura i Esport, les dades personals podran ser comunicades a la Plataforma Autonòmica d'Interoperabilitat (d'ara en avant PAI) amb la finalitat d'efectuar la comprovació de les dades de la persona sol·licitant, així com d'altres situacions socioeconòmiques previstes per a la baremació, a altres òrgans de l'Administració pública amb competència en la matèria, entre els quals, sense caràcter limitatiu, s'inclouen òrgans de caràcter autonòmic, local, estatal i de la Unió Europea, òrgans judicials i Ministeri Fiscal, Tribunal de Comptes, Sindicatura de Comptes de la Comunitat Valenciana, IGAE, Defensor del Poble i Síndic de Greuges de la Comunitat Valenciana, Agència Antifrau de la Comunitat Valenciana, delegat de protecció de dades i altres tercers subjectes de dret privat amb interés legítim i/o dret d'accés en el procediment.  
  
Encarregats del tractament: Tercers encarregats del tractament podran tindre accés a les dades per encàrrec de la Conselleria d'Educació, Cultura i Esport i/o de la Generalitat Valenciana, per a la prestació de serveis, seguint les instruccions i amb les mesures de seguretat i confidencialitat establides en l'encàrrec de tractament.  
Transferències internacionals de dades: No existeixen transferències internacionals de dades.  
Necessitat de la comunicació de les dades per les persones interessades: totes les dades sol·licitades a través del formulari de sol·licitud, així com la documentació vinculada, són necessàries per a poder tramitar la sol·licitud, per la qual cosa la falta de comunicació d'aquestes dades a la Conselleria d'Educació, Cultura i Esport comportarà les conseqüències previstes per l'ordenament jurídic.  
Termini de conservació de dades: Les dades personals es conservaran durant el temps necessari per a complir la finalitat per a la qual es recapten i pels terminis establits en les normes vigents per al compliment d'obligacions i responsabilitats legals, i seran suprimides d'acord amb el que s'estableix en la normativa d'arxius i documentació.  
  
Drets: La persona interessada pot exercitar el dret d'accés, rectificació, supressió, oposició, limitació al tractament, portabilitat i no ser objecte d'una decisió basada únicament en el tractament automatitzat, a través de les vies següents:  
(a) A través del tràmit electrònic establit a aquest efecte que es pot consultar en la pàgina web de la Conselleria www.cece.gva.es, en l'apartat «Registre de tractament de dades»  
(b) Enviant la petició a qualsevol de les adreces següents:  
Postal: avinguda de Campanar, 32. 46253 València  
Electrònica: mhiqqsqtdbhvbqangibedgpk@lsb.sd  
(c) De manera presencial aportant la sol·licitud corresponent a través del registre.  
L'exercici dels drets és personalíssim i requerirà la identificació inequívoca de la persona interessada, que podrà realitzar-se en els apartats b) i c) mitjançant aportació del document nacional d'identitat, passaport o un altre document vàlid que l'identifique i, en el seu cas, el de la persona que exercisca la representació, o instruments electrònics equivalents; així com el document o instrument electrònic acreditatiu de tal representació.  
Dret a reclamar davant l'autoritat de control: La persona interessada pot presentar una reclamació davant l'Agència Espanyola de Protecció de Dades si considera no atesos els seus drets o vulnerat el tractament de les seues dades personals. Amb caràcter previ, la persona interessada pot contactar amb el delegat de protecció de Dades de la Generalitat Valenciana a través de les següents adreces de contacte següents:  
  
Electrònica: bjv@jwu.ze  
Postal: passeig de l'Albereda, 16 - 46545 València.  
Per a més informació sobre el tractament de les seues dades personals, la persona interessada pot consultar el Registre de tractament de dades en www.cece.gva.es  
  
Contra aquesta convocatòria podrà interposar-se un recurs potestatiu de reposició davant la consellera d'Educació, Cultura i Esport en el termini d'un mes, d'acord amb el que disposen els articles 123 i 124 de la Llei 39/2015, o impugnar-se directament davant l'ordre jurisdiccional contenciós administratiu en el termini de dos mesos, segons l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 9 de febrer de 2023.- La directora general de Cultura y Patrimoni: Carmen Amoraga Toledo.